Basa baku (uga disebut dhialèk baku utawa dhialèk kabakokaké) iku varian basa sing dianggo déning wong-wong sajeroning wacana umum. Utawa, basa baku iku varian basa sing ngalami pambakonan. Sarana lelakon iku, basa ditata saperlu digawé paramasastrané lan bausastrané lan ditulisaké tumrap pustaka-pustaka rujukan mangkono. Lumrahé, varian basa sing dibakokaké iku dhialèk enggon-enggonan sing dicaturaké ing laladan punjering padagangan lan pamaréntahan awit tumuwuh kabutuhan marang basa kanggo kaperlon sing ngungkuli kabutuhan basa enggon-enggonan. Basa baku kena plurisèntris (contoné basa Arab, Inggris, Jerman, Parsi, Serbo-Kroasia, Prancis, Portugis, lan Spanyol) utawa monosèntris (contoné basa Islan, Itali, Jepang, lan Ruslan). Basa tulis baku kala-kala ditembungaké sarana tembung Jerman Schriftsprache.